Številka: 110-0016/2023-1/3

Datum: 31.8.2023

Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, 202/21 – odl. US in 3/22 – ZDeb) in 8. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) **OBČINA KAMNIK**, Glavni trg 24, 1241 Kamnik,

objavlja interni natečaj za zasedbo uradniškega delovnega mesta

**VIŠJI SVETOVALEC ZA UREJANJE PROSTORA IN STAVBNA ZEMLJIŠČA**

Javni uslužbenci – uradniki, ki se bodo prijavili na prosto delovno mesto, morajo imeti sklenjeno delovno razmerje za nedoločen čas s polnim delovnim časom v organih državne uprave in drugih organih, ki so po sporazumu z Vlado RS vstopili v interni trg dela, morajo biti imenovani v uradniški naziv in izpolnjevati naslednje pogoje:

* imeti najmanj visokošolsko strokovno izobrazbo (prejšnja) ali najmanj visokošolsko strokovno izobrazbo (prva bolonjska stopnja) ali najmanj visokošolsko univerzitetno izobrazbo (prva bolonjska stopnja),
* najmanj 4 leta delovnih izkušenj,
* opravljen strokovni izpit iz upravnega postopka druge stopnje,
* opravljeno obvezno usposabljanje za imenovanje v naziv.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih, za katera se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Naloge delovnega mesta:

* sodelovanje pri oblikovanju sistemskih rešitev in drugih najzahtevnejših gradiv
* priprava in sodelovanje pri sprejemanju občinskih predpisov
* samostojna priprava zahtevnih analiz, informacij, poročil idr. zahtevnih gradiv
* vodenje najzahtevnejših upravnih idr. postopkov na področju urejanja prostora
* načrtovanje prostorskih ureditev na območju občine
* sodelovanje pri pripravi strategije prostorskega razvoja občine in njeno spremljanje
* vodenje in izvajanje prostorskih ukrepov za uresničevanje občinskih prostorskih aktov
* spremljanje stanja na področju urejanja prostora in skrb za zakonitost in red v prostoru
* koordiniranje strokovnih nalog, ki jih za občino pripravljajo zunanji izvajalci
* priprava, spremljanje in analiziranje programa opremljanja stavbnih zemljišč
* izračun stroškov opremljanja stavbnih zemljišč in priprava odločb o odmeri komunalnega prispevka
* skrb za ažuriranje podatkovne baze za odmero nadomestil za uporabo stavbnega zemljišča
* sodelovanje pri izdelavi pogodb o komunalni ureditvi in pri pripravi zakupnih pogodb
* samostojno opravljanje drugih zahtevnejših upravnih nalog z delovnega področja
* opravljanje drugih nalog z delovnega področja in po odredbi predpostavljenega

Prijava mora vsebovati:

1. izjavo kandidata o izpolnjevanju pogoja glede uradniškega naziva, iz katere je razviden naziv, ki ga ima kandidat;
2. izjavo kandidata, da ima sklenjeno delovno razmerje za nedoločen čas s polnim delovnim časom v organu državne uprave ali v drugem organu, ki so po sporazumu z Vlado RS vstopili v interni trg dela;
3. izjavo o izpolnjevanju pogoja glede zahtevane strokovne izobrazbe, iz katere mora biti razvidna raven izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
4. izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznem delodajalcu ter na kratko opiše delo in raven zahtevnosti dela, ki ga je opravljal pri tem delodajalcu;
5. izjavo o izpolnjevanju pogoja opravljenega strokovnega izpita iz upravnega postopka druge stopnje;
6. izjavo o izpolnjevanju pogoja opravljenega obveznega usposabljanja za imenovanje v naziv;
7. izjavo, da za namen tega internega natečaja dovoljuje Občini Kamnik pridobitev podatkov iz prejšnje točke tega razpisa iz uradnih evidenc oziroma kadrovske evidence organa, v katerem opravlja delo.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava naj vsebuje tudi kratek življenjepis, kandidat pa naj poleg formalne strokovne izobrazbe navede tudi druga znanja in veščine, ki jih je pridobil.

V skladu z 12. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek uvrstijo popolne in pravočasno prispele prijave kandidatov, ki izpolnjujejo natečajne pogoje.

Strokovna usposobljenost kandidatov se bo presojala na podlagi navedb oziroma v skladu z natečajnimi merili in ustreznimi metodami. Prednost pri izbiri bodo imeli kandidati z znanji in izkušnjami s področja urejanja prostora in izpolnjevanjem pogojev za občinskega urbanista.

Izbrani kandidat bo opravljal delo v prostorih Občine Kamnik, Glavni trg 24, 1241 Kamnik.  Naloge na delovnem mestu višji svetovalec za urejanje prostora in stavbna zemljišča se lahko opravljajo v uradniškem nazivu višji svetovalec III, višji svetovalec II in višji svetovalec I. Z izbranim kandidatom bo sklenjena pogodba o zaposlitvi za nedoločen in poln delovni čas s 6-mesečnim poskusnim delom.

Kandidat vloži prijavo v pisni obliki (na priloženem obrazcu Prijava), ki jo pošlje v zaprti ovojnici z označbo: »prijava na interni natečaj za delovno mesto višji svetovalec za urejanje prostora in stavbna zemljišča« **na naslov**: Občina Kamnik, Glavni trg 24, 1241 Kamnik, in sicer **v roku 8 dni** po objavi na spletnem mestu državne uprave, <https://www.gov.si/zbirke/delovna-mesta>. Za pisno obliko prijave se šteje tudi elektronska oblika, poslana **na elektronski naslov**: obcina@kamnik.si, pri čemer veljavnost prijave ni pogojena z elektronskim podpisom.

Obvestilo o končanem natečajnem postopku bo objavljeno na spletni strani Občine Kamnik ([Javni razpisi, natečaji... Občine Kamnik](https://www.kamnik.si/razpisi)).

Informacije o izvedbi internega natečaja daje Franc Hribernik, tel. št.: 01 8318 103, o delovnem področju pa Marija Tadeja Ježek, tel. 01 8318 147.

V besedilu internega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Matej Slapar

 ŽUPAN